1. melléklet



**HATÓSÁGI SZERZŐDÉS KÖZTERÜLET HASZNÁLATÁHOZ**

amely az általános közigazgatási rendtartásról szóló 2016. évi CL. törvény (a továbbiakban: Ákr.) 92. §-ában, valamint Eger Megyei Jogú Város Önkormányzata Közgyűlésének a *közterület használatáról szóló 13/2022. (V. 27.) önkormányzati rendelet* (a továbbiakban: *Rendelet*) 27. § (1) bekezdésében foglalt felhatalmazás alapján, a Rendelet szerint létrejött

egyrészről **Eger Megyei Jogú Város Önkormányzata** (székhelye: 3300 Eger, Dobó István tér 2.; törzskönyvi azonosító száma: 729325; adószáma: 15729325-2-10; statisztikai számjele: 15729325-8411-321-10) **képviseletében Vágner Ákos polgármester**, mint tulajdonos, a továbbiakban: **Hatóság**;

másrészről a **MÉDIA EGER** **Nonprofit Közhasznú Kft.** (székhelye: 3300 Eger, Törvényház út 15., cégjegyzékszáma: 10-09-030273, adószáma: 11708616-2-10, statisztikai számjele: 11708616-6020-572-10), **képviseletében Kereki Gergely ügyvezető,** mint használó, a továbbiakban: **Használó**, a **Hatóság** és a **Használó** a továbbiakban együttesen: **Felek**;

mint Felek között az alulírott napon és helyen.

1. **Előzmények**

A kérelemre indult önkormányzati hatósági eljárásban a Rendeletben foglalt előírások figyelembevételével, a Hatóság és a Használó szempontjából is előnyös rendezés érdekében, a jelen közterület-használati ügyben Felek írásbeli hatósági szerződésben állapodnak meg.

1. **A közterület használat tárgya és feltétele**
2. A Hatóság a közigazgatási területén kizárólagos tulajdonában lévő azon közterületrészeket, valamint azokat a vagyonkataszter szerinti területeket, melyek a vonatkozó jogszabályok szerint reklámhordozó elhelyezésére alkalmasak, határozott időre a Használó használatába adja. Felek rögzítik, hogy a Használó a Rendelet előírásainak betartása mellett jogosult használni ezen területeket a helyi településkép védelméről szóló mindenkor hatályos önkormányzati rendelet által szabályozott hirdető- és reklámberendezések, valamint reklámok és plakátok *(a továbbiakban: hirdetmények)* elhelyezésével kapcsolatos tevékenysége céljából.
3. **Tevékenysége keretében a Használó:**
4. a közterület reklámcélú – hirdetmények – hasznosítását végzi szerződések megkötése útján, folyamatosan ellenőrzi a szerződésben foglaltakat;
5. nyilvántartást vezet és reklámtérképet készít a hatósági szerződésben foglaltak szerint;
6. folyamatosan ellenőrzi a használatába adott közterületekre elhelyezett hirdetményeket, azok kihelyezőivel szerződést köt;
7. gondoskodik az illegálisan kihelyezett hirdetmények eltávolításáról;
8. bérbeadja az 1. számú mellékletben meghatározott, a Hatóság tulajdonában lévő reklámfelületeket;
9. gondoskodik a Hatóság tulajdonát képező berendezések karbantartásáról, felújításáról, szükség szerinti bontásáról és áthelyezéséről.
10. A közterület-használatra vonatkozó engedélyt a Hatóság a szerződésben foglalt feltételekkel és a Rendeletben meghatározott előírásokkal megadja.
11. A Hatóság a Használó kérelme alapján megállapította, hogy jelen szerződés megkötésének az Ákr.-ben és a Rendeletben foglalt feltételei fennállnak, a kérelem tartalma a hivatkozott jogszabályoknak megfelel.
12. **A közterület-használat időtartama**

Felek a jelen hatósági szerződést határozott időtartamra, **2025. január 1. napjától 2028. december 31. napjáig** kötik.

1. **A közterület használatának díja**

**A Használó az általa használatba vett közterületek reklámcélú hasznosítása során** - Eger Megyei Jogú Város Önkormányzata Közgyűlésének Eger településképi védelméről szóló 6/2018. (II. 23.) rendelete 6.2 számú melléklete alapján - **díjat állapít meg.** A hatósági szerződés időtartama alatt a Közgyűlés fenntartja a díj változtatásának lehetőségét. A Használó által fizetendő közterület-használati díj mértéke a Rendelet 2. § (2) bekezdése alapján egyedileg meghatározott mértékű, a reklámfelületek hasznosítása után járó bevétel 20 %-a, amely bevételről Használó legkésőbb tárgyévet követő év május 31. napjáig köteles számviteli beszámolóval alátámasztott szakmai beszámolót benyújtani Eger Megyei Jogú Város Önkormányzata részére, amely alapját képezi a fizetendő díj megállapításának. A fizetendő díjról – a beszámoló elfogadásával egyidőben – Eger Megyei Jogú Város Önkormányzata Közgyűlése külön határozattal dönt, mely jelen hatósági szerződés módosítását teszi szükségessé.

1. **Felek jogai és kötelezettségei**
2. **A Hatóság jelen szerződés megkötésével felhatalmazza a Használót, hogy a jelen szerződés alapján általa használt közterületeket harmadik fél részére továbbhasznosítsa.**
3. Amennyiben a közterület-használat megszűnik, a Használó köteles a közterület eredeti állapotát – beleértve annak tisztaságát is – saját költségén, kártalanítási igény nélkül haladéktalanul helyreállítani.
4. A Használó kötelezettséget vállal és tudomásul veszi továbbá, hogy amennyiben a közterület-használat során a használatból kifolyólag meghibásodás történik, a közterület-használat megszűnésekor vagy szünetelésekor az általa használt közterület kizárólag a Hatóság képviselőjének személyes jelenlétében adható vissza a Hatóság birtokába. Ez alkalommal a Feleknek átadás-átvételi jegyzőkönyvet kell felvenniük, amelynek tartalmaznia kell a használat során esetlegesen keletkezett károk felsorolását és azok helyreállítására vonatkozóan a Használó kötelezettségeit. A javítás, helyreállítás valamennyi költségét a Használó köteles viselni. Az átadás-átvételnél a Használó nevében a teljes körű nyilatkozattétel és kötelezettségvállalás jogával rendelkező személy járhat el.
5. A Használó az általa végzett tevékenység során köteles betartani a közút kezelőjének és Eger Megyei Jogú Város Polgármesteri Hivatal Főépítészének előírásait. A Használó feladata a tevékenység végzéséhez szükséges engedélyek beszerzése, így különösen, de nem kizárólag a közútkezelői hozzájárulás és a településképi igazolás.
6. A Használó köteles a használat céljára engedélyezett területet és annak környezetét folyamatosan tisztán, rendezett állapotban tartani, az állagmegóvási és karbantartási munkákat elvégezni. A Használó köteles az általa használatba vett közterület takarítását, a közterületen keletkező hulladék szabályszerű gyűjtését, annak elszállítását és ártalmatlanítását biztosítani. A szerződésben meghatározott tevékenységet a Használó köteles mindenkor az élet, a testi épség megóvásával, és a környezet védelmének megtartása mellett végezni. Használó köteles továbbá tartózkodni olyan magatartástól, amely a jóerkölcsbe ütközik, valamint a köz megbotránkoztatásával jár vagy egyébként szabálysértési, vagy büntetőjog által szankcionált tényállást valósít meg.
7. A Használó a jelen szerződés aláírásával tudomásul veszi, hogy a Hatóság a közterület – jelen szerződés szerinti – reklámcélú használatát a használat ideje alatt bármikor jogosult ellenőrizni. Tudomásul veszi, hogy amennyiben a szerződésben rögzítettől eltérő tevékenységet folytat, vagyis jogellenes közterület-használatot valósít meg, a megállapított területre és tevékenységre vonatkozóan a Rendeletben, valamint Eger Megyei Jogú Város Önkormányzata Közgyűlésének a közösségi együttélés alapvető szabályairól, valamint azok elmulasztásának jogkövetkezményeiről szóló 38/2016. (XI. 25.) önkormányzati rendeletben foglaltak az irányadók.
8. A Használó a tevékenységének gyakorlása során köteles a munka-, tűz- és balesetvédelmi előírásokat betartani.
9. Használó tudomásul veszi, hogy a szerződésben meghatározott ingatlanokon beruházások, fejlesztések valósulhatnak meg. A Hatóság, mint az ingatlanok tulajdonosa az általa tervezett beruházásokról, fejlesztésekről a Használót írásban tájékoztatja. Felek rögzítik, hogy ezen esetben a Használó a Hatósággal szemben semmiféle kártérítési igényt nem érvényesíthet.
10. Használó tudomásul veszi, hogy a szerződésben foglalt ingatlanok eladásra kerülhetnek. A Hatóság, mint az ingatlanok tulajdonosa a tervezett ingatlanértékesítésről a Használót írásban tájékoztatja. Felek rögzítik, hogy ezen esetben a Használó a Hatósággal szemben semmiféle kártérítési igényt nem érvényesíthet.
11. A Használó tudomásul veszi, hogy a közterület-használati jogosultság annak lejárta előtt megszűnik, ha az érintett területre üzemzavar elhárítása miatt, illetve a Hatóságnak fontos közérdekből szüksége van, vagy ideiglenes intézkedés céljából azért van szükség a területre, mert az intézkedés hiányában a késedelem elháríthatatlan kárral vagy veszéllyel járna. Felek rögzítik, hogy ezen esetben a Használó a Hatósággal szemben semmiféle kártérítési igényt nem érvényesíthet.
12. Amennyiben a Használó a szerződés aláírását követően, de a közterület használat megkezdése előtt nem tart igényt a közterület-használatra, azt elektronikus úton a szerződésben megjelölt közterület-használat ideje előtt köteles jelezni a Hatóság felé.
13. Az igényelt területen útépítés, útfejlesztés, egyéb beruházás esetén a kérelmezett közterülethasználati tevékenységet a Használó köteles a Hatóság felhívása alapján haladéktalanul, kártérítési igény nélkül megszüntetni.
14. A Rendelet 20. § (5) bekezdése alapján a jelen szerződésben meghatározott hasznosítási cél megszűnése vagy megszüntetése esetén a Hatóság kártalanítás nélkül jogosult a közterület eredeti állapotának helyreállítására.
15. Az igénybevétel befejezését követően a közterületet, zöldterületet az igénybevétellel összefüggésben keletkezett szeméttől, szennyeződéstől az igénybe vevőnek meg kell tisztítania.
16. Az igénybevevőnek kötelessége a zavartalan és biztonságos gyalogos és közúti közlekedést biztosítani.
17. Használó vállalja, hogy az általa használt közterületeken a tűzcsapok megközelíthetőségét biztosítja.
18. **A Használó kötelezettségei:**
19. A részére átadott közterületek jogszabályoknak megfelelő reklámcélú hasznosítására vonatkozó szerződések saját nevében történő megkötése, módosítása vagy megszüntetése, a szerződés szerinti díjak beszedése. A díjak beszedésével kapcsolatosan felmerülő minden költség a Használót terheli.
20. A Használó tudomásul veszi, hogy a közterület-használati szerződést köteles minden igénybevevővel megkötni, akinek a kérelme a helyi rendeletben és egyéb központi jogszabályokban foglalt feltételeknek megfelel, és településképi bejelentési eljárás során a hirdető-berendezés elhelyezésére jóváhagyást kapott, valamint rendelkezik közútkezelői hozzájárulással.
21. Felek rögzítik, hogy a reklámcélú közterület-használati díj mértékét a Hatóság rendeletben határozza meg, melynek módosítása vagy hatályon kívül helyezése esetén az e tárgyban alkotott önkormányzati rendelet az irányadó.
22. A Használó saját tulajdonú hirdető-berendezések elhelyezésére kizárólag Eger Megyei Jogú Város Önkormányzatának Közgyűlése előzetes engedélyével, és a Polgármesteri Hivatal illetékes szakirodáinál lefolytatott eljárást követően jogosult.
23. A Használó feladata **Eger város reklámhelyzetének felmérése, a város reklámtérképének elkészítése,** az állomány folyamatos aktualizálása.
24. A reklámtérkép egy olyan integrált adatbázis, mely tartalmazza a hirdető- és reklámberendezések:

* pontos helyét;
* méretét, fizikai jellemzőit, fajtáját és állapotát;
* tulajdonosának nevét;
* a közterület használati szerződés érvényességi idejét;
* fotódokumentációt.

1. A Használó a reklámtérkép adatbázishoz köteles hozzáférést biztosítani a Polgármesteri Hivatal kijelölt szakirodájának. A reklámtérkép leadásának és a hozzáférés biztosításának határideje a szerződés hatályba lépésétől számított 6. hónap utolsó napja.
2. A Használó köteles a reklámtérkép nyilvántartást folyamatosan aktualizálni, a változásokat nyomon követni.
3. **A Hatóság tulajdonában** **lévő hirdető-berendezések karbantartása, tisztántartása, szükség szerinti javítása.**

A Használó tudomásul veszi, hogy a hirdető-berendezések karbantartására, tisztántartására, szükség szerinti javítására, bontására és áthelyezésére vonatkozó kötelezettsége teljesítése során keletkező valamennyi költség a Használót terheli.

1. **Rendszeres felmérések, ellenőrzések végzése** **a szabálytalan reklámcélú közterület-használat felszámolásának, a településképi engedéllyel nem rendelkező hirdető-berendezések feltárásának**, és az ún. vadragasztások visszaszorításának érdekében. Intézkedések megtétele a jogosulatlan közterület-használat megszüntetése érdekében a vonatkozó jogszabályok figyelembe vételével.
2. A Használó köteles az Eger Megyei Jogú Város közterületein található, jogszabálynak nem megfelelő, bérleti szerződéssel nem rendelkező reklámeszközök, illetve hirdető-tevékenység megszüntetése érdekében eljárni. A jogszabálysértés típusától függően köteles a megfelelő intézkedéseket megtenni, illetőleg hatósági eljárást kezdeményezni.
3. A Használó feladata az engedély nélküli közterület-használók eszközeinek közterületről történő eltávolítása, és a leszerelt eszközök megbízás nélküli ügyvitel szabályai szerinti tárolása. A Használó tudomásul veszi, hogy amennyiben a bontási, eltávolítási költségeket a hirdető-berendezés tulajdonosa nem fizeti meg, vagy a tulajdonos ismeretlen, abban az esetben a költségek a Használót terhelik és egyben jogosult azok polgári peres úton történő behajtására.
4. **Önkormányzati tulajdonú reklámfelületek hasznosítása:**
5. A Használó jogosult az önkormányzati tulajdonban lévő hirdető-berendezések reklámfelületeinek hasznosítására, reklámbérleti szerződések megkötésére.
6. A Használó tudomásul veszi, hogy az önkormányzati tulajdonú hirdető-berendezéseken hirdetési díj megfizetése nélkül kizárólag a Hatóság, vagy annak érdekeltségébe tartozó szervezetek, intézmények, cégek által szervezett programok, kiemelten támogatott rendezvények hirdetései helyezhetők el.
7. **A Társaság nem rendelkezik hatáskörrel olyan egyéb reklámcélú tevékenység folytatására, amely a Rendelet alapján a Hatóság kizárólagos engedélyezési és hasznosítási jogkörébe tartozik.**
8. A Hatóság köteles a Közgyűlése által elfogadott és jóváhagyott rendezvénynaptárt haladéktalanul megküldeni a Használó részére.
9. Kapcsolattartás
10. **Hatóság** részéről:

Eger Megyei Jogú Város Polgármesteri Hivatal

Vagyongazdálkodási Iroda

Közterület-gazdálkodási Csoport

Cserged Csaba csoportvezető

3300 Eger, Dobó I. tér 2.

Telefon: +36 20/469 6476 vagy +36 36/523-700/850-es mellék

E-mail: [kozterulet@ph.eger.hu](mailto:kozterulet@ph.eger.hu)

1. **Használó** részéről

MÉDIA EGER Közhasznú Nonprofit Kft.

Pál Katalin cégvezető, marketing munkatárs

3300 Eger, Törvényház utca 15.

Telefon: +36 36/419-999 vagy +36 30/238 9383

E-mail: [pal.katalin@mediaeger.hu](mailto:pal.katalin@mediaeger.hu)

1. **A szerződés megszűnése**
2. Amennyiben a Használó a szerződésben foglaltakat megszegi, a Hatóság jogosult a szerződése azonnali hatállyal felmondani. Ebben az esetben a Használó a Hatósággal szemben semmiféle igényt nem érvényesíthet, valamint vele szemben az Ákr.-ben meghatározott jogkövetkezmények alkalmazhatóak, melyet Használó jelen szerződés aláírásával magára nézve kötelezőnek ismer el. A Használó tudomásul veszi, hogy a közterület használatára vonatkozó jelen szerződés felmondása következményeként a közterület-használatot azonnal meg kell szüntetnie.
3. A Használó a jelen szerződést 60 napos felmondási idővel, egyoldalú írásbeli nyilatkozattal, az érdekkörében felmerült méltányolható okból, bármikor felmondhatja.
4. **Egyéb rendelkezések**
5. A Használó a szerződés aláírásával az információs önrendelkezési jogról és az információszabadságról szóló 2011. évi CXII. törvény szerinti hozzájárulását adja a közterület-használat ellenőrzéséhez szükséges adatainak a Polgármesteri Hivatal általi kezeléséhez.
6. A szerződésben nem szabályozott kérdések tekintetében a Rendelet, az Ákr., illetve Eger Megyei Jogú Város Önkormányzata Közgyűlésének a közösségi együttélés alapvető szabályairól, valamint azok elmulasztásának jogkövetkezményeiről szóló 38/2016. (XI. 25.) önkormányzati rendelet, valamint a Polgári Törvénykönyvről szóló 2013. évi V. törvény szerződésekre vonatkozó általános szabályai az irányadók.
7. Felek kijelentik, hogy az egymás közti kapcsolattartásra az Ákr. szabályai az irányadóak.
8. A Felek rögzítik, hogy a közterület-használat szempontjából jelentős új tény felmerülése, továbbá a szerződéskötéskor fennálló körülmények lényeges megváltozása esetén a Használó vagy a Hatóság kérésére a jelen szerződés az Ákr. 93. §-ában foglaltak alapján, közös megegyezéssel módosítható.
9. Felek kötelezettséget vállalnak arra, hogy a jelen szerződésből eredő jogvitákat közvetlen tárgyalás és egyeztetés útján, peren kívül kísérlik meg rendezni.

A jelen - 10 (tíz) számozott oldalból álló, egymással szó szerint megegyező 4 (négy) eredeti példányban készült - szerződést átolvasás és értelmezés után, mint ügyleti akaratukkal mindenben maradéktalanul megegyezőt jóváhagyólag aláírták.

|  |  |
| --- | --- |
| Kelt: | Kelt: |
| **…………………………………………** | **…………………………………………** |
| **Eger Megyei Jogú Város Önkormányzata**  *képviseletében*  *Vágner Ákos polgármester*  **Hatóság** | **MÉDIA EGER Nonprofit Közhasznú Kft.**  *képviseletében*  *Kereki Gergely ügyvezető*  **Használó** |

**1. melléklet**

**Önkormányzati tulajdonú hirdető-berendezések**

**Óriásplakátok:**

1. Andornaktálya bevezető út (12 m2\*2)
2. Egerbakta bevezető út (12 m2\*2)
3. Felsőtárkány bevezető út (12 m2\*2)
4. Kerecsend bevezető út (18 m2\*2)
5. Noszvaj bevezető út (12 m2\*2)
6. Ostorosi út (12 m2\*2)
7. Szarvaskő bevezető út (18 m2\*2)
8. II. Rákóczi F. u. 1 oldalas (18 m2)

**City Light-ok:**

1. Centrum mellett (EVAT felőli sarok)
2. Zalár utca
3. Eszperantó sétány Dobó tér 6/A épületnél
4. Kracker udvar
5. Kracker udvar

**Hengeres hirdetőoszlopok:**

1. Deák F. utca - Stadion u. kereszteződése
2. Tárkányi B. utca – Klapka Gy. u. kereszteződése
3. Klapka Gy. u. – Egészségház u. kereszteződése
4. Egészségház utca – Eszperantó sétány kereszteződése
5. Klapka Gy. utca – Fürdő utca kereszteződése
6. Kossuth L. utca – Gólya utca kereszteződése
7. Kossuth l. utca Tárkányi B. utca kereszteződése
8. Egészségház utca (Kertmozi előtt)
9. Barkóczy utca (Domus áruház előtt)
10. Katona I tér – Piaccsarnok északi része
11. Katona I tér – Sándor I utca kereszteződése
12. Knézich L utca – SZTK előtt
13. Hadnagy utca